Εμμανουήλ Μαρινάκης

Ο Εμμανουήλ Μαρινάκης (1892 - 26 Φεβρουαρίου 1959), του Γεωργίου, ήταν Έλληνας δικηγόρος και πολιτικός.

 Βιογραφία 
Σπούδασε νομικά και άσκησε το λειτούργημα του δικηγόρου.

Από τον Σεπτέμβριο του 1926 ως τον Νοέμβριο του 1927 υπηρέτησε ως Νομάρχης Έβρου.Περικλής Γρ. Αγγελόπουλος, Πολιτική Διοίκησις και Αυτοδιοίκησις εις την Βόρειον Ελλάδα 1912-1965, Θεσσαλονίκη 1965, σελ. 108.

Εξελέγη βουλευτής Ροδόπης  στις εκλογές του 1936 με το Κόμμα Φιλελευθέρων. Στις επόμενες εκλογές του 1946 επανεξελέγη με το Κόμμα Φιλελευθέρων με 3.751 ψήφους. 

Για τελευταία φορά εξελέγη βουλευτής με τον Ελληνικό Συναγερμό το 1952. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 78, αρ. 653).

Στις 27 Ιανουαρίου 1949 διορίστηκε υπουργός Εμπορικής Ναυτιλίας στην πρώτη κυβέρνηση Σοφούλη. Παρέμεινε στο ίδιο χαρτοφυλάκιο στην δεύτερη κυβέρνηση Σοφούλη και στην κυβέρνηση Διομήδη, ως τις 6 Ιανουαρίου 1950.

Για τελευταία φορά ανέλαβε υπουργός Εμπορικής Ναυτιλίας στην κυβέρνηση Παπάγου, από τις 23 Δεκεμβρίου 1953 ως τις 11 Απριλίου 1954, οπότε παραιτήθηκε. 

Πέθανε στις 26 Φεβρουαρίου 1959 (στις 11 τη νύχτα) και κηδεύτηκε την επομένη στην Αλεξανδρούπολη."Απεβίωσεν ο τέως υπουργός Εμμ. Μαρινάκης", Μακεδονία, 27-2-1959,  σελ. 1

 Παραπομπές 

Κατηγορία:Βουλευτές Ροδόπης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Εμπορικής Ναυτιλίας
Κατηγορία:Νομάρχες Έβρου